Nafarroako Parlamentuko Eledunen Batzarrak, 2018ko maiatzaren 28an egindako bilkuran, ondoko adierazpena onetsi zuen:

“1. Nafarroako Parlamentuak uste du Rajoy lehendakariak eta PPren Gobernuak ezin dutela jarraitu eta ezinbestekoa dela kargutik kentzea.

2. Nafarroako Parlamentuak dio Diputatuen Kongresuan urgentziarik handienarekin lortu behar direla PPren Gobernua amaitzea ahalbidetuko duten akordioak.

3. Nafarroako Parlamentuak dio Estatuaren 2018ko Aurrekontu Orokorren aurka dagoela eta aurrekontu horiek goitik behera aldatu behar direla PPren Gobernuari amaiera ematen zaionean.

4. Nafarroako Parlamentuak dio indargabetu egin behar direla politika eta lege austerizidak (lan-erreforma, aurrekontu egonkortasunari buruzko lege organikoa, Espainiako Konstituzioaren 135. artikulua...) PPren Gobernuari amaiera ematen zaionean”.

Iruñean, 2018ko maiatzaren 28an

Lehendakaria: Ainhoa Aznárez Igarza